18/02/2013 | Administración LocalMunicipal
Vedra
Secretaría-Intervención
Aprobación do Regulamento de acción social do Concello de Vedra

O Pleno do Concello, en sesión ordinaria celebrada o día 23 de xaneiro, aprobou inicialmente o regulamento de acción social do Concello de Vedra De conformidade co establecido no art.49 da Lei 7/1985, do 2 de abril, reguladora de bases do réxime local, exponse ao público o correspondente expediente durante o prazo de 30 días hábiles para que os interesados poidan examinalo e presentar as reclamacións que estimen oportunas. No caso de que non se presente ningunha reclamación entenderase definitivamente aprobado, sen necesidade de novo acordo Enténdese por acción social o conxunto de medidas que o concello disporá para promover e mellorar o nivel de benestar social dos seus empregados/as. Para esta finalidade o concello dotará anualmente nos orzamentos unha aplicación orzamentaria para financia-los gastos de natureza social do seu persoal. Este regulamento recolle e regula as prestacións de acción social a favor do persoal ó servizo do Concello de Vedra, así como os procedementos de solicitude, tramitación e concesión das diferentes axudas. Será de aplicación ao persoal en réxime laboral que preste servizos no Concello de Vedra. Para os efectos desta norma ten a condición de beneficiario o persoal laboral cunha antiguidade mínima de 3 anos na data de presentación de solicitudes como no momento de efectúar o gasto que pretende ser subvencionado. O persoal laboral fixo á data da aprobación do presente regulamento manterá os seus dereitos adquiridos. Tamén poderán computarse con cargo ó fondo de acción social os gastos subvencionables derivados de: 4.2.1. Os membros da unidade familiar dos beneficiarios, a non ser que os requisitos esixidos nas normas específicas aplicables a cada modalidade de axuda indiquen outra cousa.4.2.3. Os herdeiros legais do persoal que falecese en servizo activo, durante o período ó que se estenda a convocatoria do ano no que se produciu. Ós efectos desta norma enténdese por unidade familiar: -A integrada polos cónxuxes ou polos membros dunha unión de feito (sen ingresos) e, se os houbese, os fillos que convivan no domicilio familiar e sexan menores de 16 anos ou que dependendo economicamente do interesado non superen os 23 anos. De seres maiores de 16 anos teñen que depender economicamente dos proxenitores (non ter ingresos) convivir no domicilio familiar salvo que por circunstancias acreditadas, de formación ou análogas, teñan que residir fora do domicilio familiar. -No caso de nulidade, divorcio ou separación xudicial, considérase como unidade familiar a formada polo beneficiario e os seus fillos dos que teña a custodia, convivan e cumpran os requisitos estipulados no apartado primeiro. De non ter a custodia ou non convivencia dos fillos, poderase considerar unidade familiar a formada polo beneficiario e os seus fillos sempre e cando o proxenitor contribúa e participe economicamente nos gastos de crianza dos fillos. A condición de membro da unidade familiar acreditarase, segundo os caso, con: - As parellas de feito deberán presentar certificación emitida polo Rexistro de parellas de feito de Galicia, acta notarial, certificación expedida polo concello correspondente ou calquera outro documento que amose tal condición e que a Comisión Paritaria de Seguimento e Interpretación considere como válido. - A relación paterno-filial ou membro ascendente do beneficiario acreditarase mediante unha copia do libro de familia, certificado literal de nacemento ou calquera outro documento que a Comisión Paritaria de Seguimento e Interpretación do regulamento considere adecuado. - A convivencia acreditarase mediante certificado de convivencia dos membros da unidade familiar. No caso de maiores de 16 anos que dependa do beneficiario pero que non resida no domicilio familiar por motivos de formación ou análogos, acreditárase a convivencia coa documentación que acredite a circunstancia e a Comisión Paritaria de Seguimento e Interpretación de regulamento considere como válida. - A dependencia económica dos membros da unidade familiar maiores de 16 anos polos que se solicita axuda poderase acreditar mediante algunha da seguinte documentación: copia da declaración do IRPF; certificado do INEM no que conste, en caso de existir, o desemprego do familiar; certificado de afiliación á Seguridade Social que acredite a dependencia ou calquera outro documento probatorio desta situación que considere como válido a Comisión Paritaria de Seguimento e Interpretación do regulamento. - No caso de nulidade, divorcio ou separación xudicial no que o beneficiario non teña a custodia dos fillos poderá acreditar que participa economicamente na súa manutención co acordo regulador ou sentenza de separación onde se recolla a circunstancia ou calquera outro medio que a Comisión Paritaria de Seguimento e Interpretación considere válido. - Reunir os requisitos esixidos nas normas específicas aplicables a cada modalidade de axuda. - Os sinalados na regulación da lexislación de subvencións na que se establecen as condicións que deben reunir os perceptores de achegas públicas. - No suposto de que ámbolos proxenitores sexan empregados do Concello, soamente poderá causar dereito a favor dos seus fillos, un deles ou, de ser o caso, o que os teña oficialmente ao seu cargo. - En ningún caso poderán ser beneficiarios destas axudas o persoal que teña subscritos co concello contratos de servizos, encadrados dentro da Lei de contratos do sector público. O prazo para presentar as solicitudes de axudas con cargo ao fondo de acción social será do 1 de Xaneiro ao 31 de Decembro de cada ano. A solicitude presentarase no rexistro xeral do Concello de Vedra así como nos demáis lugares e formas previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común, acompañada da factura de haber efectuado o gasto, e outros xustificantes se é o caso. Se a solicitude non reúne os requisitos sinalados no regulamento, requiriráselle ó interesado, na forma establecida na Lei 30/1992, para que nun prazo de dez días hábiles emende a falta ou achegue os documentos preceptivos, coa indicación de que, se así non o fixese, considerarase desistida a súa petición, despois de ditada a resolución para tal efecto. O Alcalde ou persoa na que este delegue, deberá informar, de acordo cos criterios establecidos neste regulamento, da documentación que se terá que achegar para cada tipo de solicitude de axuda. A tramitación administrativa ordinaria e a proposta de aprobación inicial de concesión de axudas, será elevada a Xunta de Goberno Local para a súa aprobación definitiva. En calquera momento do proceso de tramitación, a Comisión Paritaria de Seguimento e Interpretación poderá comproba-la veracidade dos datos achegados polos solicitantes, cando estes non teñan sido acreditados debidamente; respetando os preceptos establecidos na lexislación de protección de datos de carácter persoal. Esta Comisión Paritaria de Seguimento e Interpretación estará constituída polo Alcalde ou persoa en quen delegue, o Secretario do Concello ou persoa en quen delegue e dous representantes dos traballadores. A concesión final das axudas corresponderá a Xunta de Goberno Local. O prazo máximo para resolver as peticións é de tres meses. En caso de detectarse erros na concesión das axudas, sendo por causas non imputables ós beneficiarios, deberán reintegrar as cantidades percibidas indebidamente, sen que proceda tomar medidas sancionadoras na súa contra. A devolución farase nun prazo máximo de quince días, podendo o receptor optar entre dúas posibilidades: - Reintegro das cantidades percibidas nun único pagamento. - Descontar na nómina mensual unha porcentaxe das súa retribucións, con cargo á devolución da axuda indebidamente percibida, ata a liquidación total da débeda. Se fosen concedidas axudas indebidamente, como consecuencia dun falseamento de datos ou mala fe por parte do/a beneficiario/a, poderanse aplica-las medidas sancionadoras oportunas, á marxe da obrigatoriedade de reintegrar a cantidade percibida nun prazo máximo de 15 días hábiles. No caso de non reintegra-las contías recibidas indebidamente, no período establecido nos parágrafos anteriores, poderase practicar un desconto na nómina mensual dos beneficiarios, nunha contía non superior ó 30% das retribucións brutas, ata ter saldada a débeda; sen menoscabo dos conceptos e tramos inembargables establecidos na Lei de Axuizamento. Na concesión destas achegas será de aplicación o réxime de infraccións e sancións regulado na lexislación de subvencións, con independencia de calquera outra medida que se puidese decidir e estivese dentro da normativa aplicable a tales efectos. As medidas sancionadoras aplicables a cada caso decidiraas a Alcaldía, previa consulta coa Comisión paritaria de Seguimento e Interpretación. A interpretación do regulamento corresponde a Comisión Paritaria de Seguimento e Interpretación. Os cambios e modificacións do regulamento serán debidamente supervisados e autorizados pola Comisión Paritaria de Seguimento e Interpretación, sen que isto implique a alteración dos principios básicos nos que se baseou o texto regulamentario. O pago das axudas concedidas realizarase no prazo máximo de trinta días, a contar dende a data de resolución.11.1.- O Concello de Vedra dotará anualmente no seu orzamento unha partida para financia-los gastos de natureza social do seu persoal. A contía exacta desta dotación estableceuse mediante acordos acadados na Mesa Xeral de Negociación; que foron do 2,5% da masa salarial para o ano 2012. Esta contía será revisable anualmente coa Mesa Xeral de Negociación.11.2.- O importe das axudas non poderá exceder do 75% do importe dos gastos imputables ós feitos ou continxencias que dan dereito á percepción das subvencións.11.3.- Os feitos e continxencias obxecto de axudas sociais, e polo tanto os gastos ocasionados, deberan referirse exclusivamente ó período económico de cobertura de axudas, que será o comprendido entre o 1 de xaneiro ao 31 de decembro do ano en curso. Se durante o prazo de solicitude non se demandase as prestación correspondentes ó período citado anteriormente, perderán o seu dereito a facelo, salvo casos excepcionais debidamente xustificados. As axudas de carácter social vincularanse aos seguintes conceptos: 12.1.- Axudas para dentadura: completa (substitutiva de dentadura natural), pezas dentarias (implantes), empastes, endodoncias, tratamentos de ortodoncia e limpeza dental, ata un máximo anual de 391 €. por empregado/a.12.2.- Axudas para Próteses de visión: gafas, substitución de cristais e lentillas, ata un máximo anual de 391 €. por empregado/a.12.3.-Outro tipos de axudas: 12.3.1.-Axudas para próteses auditivas, aparatos de fonación, plantillas ortopédicas e tratamento callista.12.3.2.-Axudas para tratamentos sanitarios non contemplados na sanidade pública ou que estando contemplados, supoña unha espera excesiva para iniciar un tratamento.12.3.3.-Axudas a gastos farmacéuticos que superen os 30 € mensuais.12.3.4.-Axudas ó estudios oficiais (incluíndo gardería). 12.3.5.-Axudas para contratación de seguro médico privado 12.3.6.-Axudas para gastos derivados da condición de discapacidade física, psíquica ou sensorial e persoas en situación de dependencia.12.3.7.-Calquera outra que a Comisión Paritaria de Seguimento e Interpretación, considere necesaria. Para poder acceder ás axudas do punto 12.3 é condición imprescindible, non ter agotadas as contías establablecidas para axudas correspondentes ós puntos 12.1 e 12.2. En todo caso o límite das axudas correspondentes ó punto 12.3, por todos ou calquera dos conceptos, queda establecido en 391 €. anuais por empregado/a, sempre que non se supere o máximo anual establecido para ó conxunto das axudas (puntos 12.1, 12.2 e 12.3). 12.4.- Calquera nova modalidade de axuda que se queira incorporar, deberá ser obxecto de acordo na Comisión Paritria de Seguimento e Interpretación do fondo de acción social, implicando unha modificación do regulamento sen prexuízo do disposto na Disposición Adicional Terceira.12.5.- As axudas sociais destinadas ós conceptos recollidos neste artigo, quedarán sometidas ás lexislacións fiscal e sobre subvencións vixentes.12.3.2.- AXUDAS PARA TRATAMENTOS SANITARIOS NON CONTEMPLADOS NA SANIDADE PÚBLICA OU QUE ESTANDO CONTEMPLADOS SUPOÑAN UNHA ESPERA EXCESIVA PARA O INICIO DO TRATAMENTO. De maneira excepcional, previo estudo do caso concreto por parte da Comisión de Seguimento do regulamento, poderanse conceder axudas destinadas a tratamentos médicos especiais, intervencións cirúrxicas especiais, procedementos de rehabilitación ou análogos, fisioterapia, balneoterapia ou similares terá a condición de beneficiario só o persoal en activo do Concello de Vedra.12.3.4.- AXUDAS Ó ESTUDIO (estudios oficiais, incluíndo gardería) Concepto e contido A finalidade desta axuda é contribuír cos gastos ocasionados pola escolarización dos fillos/as do persoal funcionario, persoal laboral fixo e laboral indefinido. Esta axuda inclúe: matrícula, gastos de material escolar, custo de gardería, etc Beneficiarios Serán beneficiarios destas axudas os fillos/as, do persoal laboral cunha antiguidade mínima de tres anos, menores de 23 anos, que cursen estudios oficiais e que xustifiquen carencia de medios económicos. Criterios de tramitación aplicables a todas as axudas ó estudio Para poder percibir esta axuda ó estudio deberán achegar xunto coa solicitude a seguinte documentación: - Xustificante de pago de matrícula ou certificado do centro no que realiza os estudios. - Factura orixinal ou compulsada que acredite o gasto realizado. - Xustificante de pago das correspondentes mensualidades, no caso da gardería.12.3.6.-AXUDAS PARA GASTOS DERIVADOS DA CONDICIÓN DE DISCAPACIDADE FÍSICA, PSÍQUICA OU SENSORIAL E PERSOAS EN SITUACIÓN DE DEPENDENCIA Concepto e contido O fin desta axuda é subvencionar os gastos derivados dunha discapacidade física, psíquica ou sensorial ou dunha situación de dependencia do beneficiario ou de algún membro da unidade familiar. Para este tipo de axuda considerase que tamén forma parte da unidade familiar os parentes/convivintes. Conceptos subvencionables: a). Axudas para gastos de rehabilitación, estimulación precoz, recuperación funcional (psicomotricidade, logopedia, fisioterapia, etc.) e tratamento psicoterapéutico. Neste caso, o potencial beneficiario deberá estar afectado por un grado de minusvalía igual ou superior ó 33%, recoñecido polo órgano competente. b). Axudas para facilitar a mobilidade e comunicación, destinada á adquisición e renovación de prótese e demais aparatos ortopédicos e a adaptación de vehículos. Requisitos que deben cumprir as persoas beneficiarias Para poder optar a estas axudas deberán cumprirse os seguintes requisitos que se acreditarán como sigue: -Acreditar a condición de discapacidade física, psíquica ou sensorial ou dunha situación de dependencia do beneficiario/a da unidade familiar: recoñecemento oficial da discapacidade polo organismo competente. -Acreditar a necesidade do obxecto subvencionable: informe médico, debidamente acreditada e formalizado, no cal se especifique a necesidade dun tratamento ou atención especializado, permanente e continuado. -Acreditar a necesidade e urxencia da atención temperá: informe médico no que se especifique a necesidade do tratamento ou atención especializada. -Acreditar que o membro da unidade familiar polo que se solicita a axuda non ten ingresos superiores ó Indicador Público de Efectos Múltiples (IPREM): mediante certificado da Axencia Tributaria. Criterios de tramitación aplicables a todas as axudas de carácter sanitario. Para poder recibir as axudas con cargo a gastos de tratamentos médicos especiais deberá achegarse, xunto coa solicitude existente, a seguinte documentación: - Documento ou parte do facultativo da Seguridade Social que acredite a continxencia ou circunstancia, alegada como causa posible de subvención, e a necesidade do tratamento. - Factura orixinal que acredite o gasto realizado - No caso de que a solicitude teña como beneficiarios/as outras persoas da unidade familiar, serán de aplicación os requisitos especificados no artigo 4. - Deberá presentarse declaración xurada ou documento acreditativo de que, o posible beneficiario/a da axuda, non ten cuberta, mediante calquera entidade ou mutualidade privada, as continxencias sanitarias obxecto de subvención. Contía das axudas. A contía das axudas será do 75% do custo total sempre que non supere o máximo anual establecido, 391 €. por concepto. Límite das axudas. Establécese un límite anual de 782 € por unidade familiar, distribuídos en un ou varios conceptos subvencionables. As presentes axudas non serán de aplicación se o/a empregado/a municipal xa tivese cubertas, tanto para el/ela como para a súa unidade familiar, por calquera entidade privada ou mutualidade, as continxencias que neste apartado se regulan. A contía a destinar ós distintos conceptos contidos no presente Regulamento, será o equivalente ós porcentaxes acadados na Mesa Xeral de negociación, segundo o especificado nos correspondentes orzamentos anuais do Concello. As axudas recollidas no presente regulamento aplicaranse actualizando anualmente, durante a súa vixencia, as súas contías conforme as variación que experimente o IPC. Vedra, 8 de febreiro de 2013 O ALCALDE Asdo. Carlos Martínez Carrillo